Public procurement notice: Prior Information Notice Without Call For Competition
Published: 2023-02-27
Buyer: Istekki Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta. Tällä tietopyynnöllä selvitetään tiedoston siirtojärjestelmien/ -sovellusten markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin esittelytilaisuuksiin osallistumisesta.
Tietopyynnön kohteena on suurten tiedostojen siirtojärjestelmä, jolla voidaan siirtää tietoturvallisesti suuria tiedostoja, kuten esimerkiksi potilastietoja, lähinnä suomalaisten, mutta tarvittaessa myös suomalaisten ja kansainvälisten (eurooppalaisten) toimijoiden välillä. Istekki Oy tulee oman tarpeensa lisäksi tarjoamaan järjestelmää palveluna asiakasomistajilleen, joita ovat mm. hyvinvointialueet. Tavoitteena on, että järjestelmä vastaa koko hyvinvointialueen tarpeita, sisältäen kaikki erikoissairaanhoidon erikoisalat, sairaanhoidon tukipalvelut, perusterveydenhuollon sekä sosiaalihuollon eri palvelutehtävät.
Tärkeää on yhtenäinen, toimintavarma ja käyttöönottovalmis tiedostojen siirtojärjestelmä, jossa hyvällä käytettävyydellä voidaan säästää toimijoiden resursseja.
Tietopyynnöllä kartoitetaan toimittajien valmiuksia tarjota ratkaisuja, jotka sisältävät tarvittavat toiminnallisuudet sekä järjestelmäriippumattomat rajapinnat toimialan muihin tietojärjestelmiin.
Mahdollisesti tulevan hankinnan laajuus sekä hankinnan osapuolet täsmentyvät tietopyynnön ja tarjouspyynnön valmistelun edetessä.
Tietopyyntöasiakirja tulee pyytää mahdollisimman pian sähköpostitse osoitteesta: hankinnat@istekki.fi.  Tietopyyntöasiakirjassa on kuvattu tarkemmat tarpeet sekä kerrottu, mihin asioihin tietopyyntövastauksessa tulee ottaa kantaa.
Tietopyyntöön tulee vastata viimeistään 17.3.2023 klo 12.00 mennessä. Vastaaminen tapahtuu sähköpostitse osoitteeseen hankinnat@istekki.fi.
Saatujen vastausten perusteella Istekki valitsee 2-5 yritystä esittelemään ratkaisuaan noin kahden tunnin tapaamisessa, joka toteutetaan Teamsin välityksellä Istekin ja valitun vastaajan kesken jonakin seuraavista ajankohdista:
Tiedonsiirtojärjestelmän käyttäjiä ovat esimerkiksi erikoislääkärit, lääkärit ja hammaslääkärit, erityistyöntekijät kuten fysioterapeutit tai terapeutit, sairaanhoitajat, lähihoitajat ja sosiaalityöntekijät.
Käyttäjiä yhdistää tarve siirtää suuria tiedostoja hyvinvointialueiden kesken, hyvinvointialueen ja (ulkomaisen) kumppanin kesken tai hyvinvointialueen ja sen palveluntarjoajan kesken.
Seuraavassa on toimintaympäristössä tunnistettuja toiminnallisia ja teknisiä tarpeita, joihin haetaan ratkaisua.
•Järjestelmän tulee olla yhteensopiva käytettävien asiakas- ja potilastietojenkäsittelyyn tarkoitetuissa ydinjärjestelmissä sekä erilaisissa koko organisaatiossa käytössä olevissa yleisissä toimistojärjestelmissä (sovellusriippumattomuus) tai vaihtoehtoisesti olla integroitavissa näihin.
•Järjestelmältä edellytetään sekä sen toimintaan että dataan liittyviä sisäänrakennettuja tilastointi- ja raportointiominaisuuksia.